**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: Obec Ubľa

Sídlo: Ubľa č.368, 067 73 Ubľa

IČO: 00323675

Štatutárny zástupca: Mgr. Nadežda Sirková, Starostka obce

Kontaktná osoba (meno a priezvisko): Ing. Leopold Miženko MBA

tel. č. kontaktnej osoby: 0905 998 711

e-mail kontaktnej osoby: mizenko@arrpsk.sk

adresa hlavnej stránky verejného obstarávateľa /URL/: www.ubla.estranky.sk

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. b) zákona o verejnom obstarávaní.

**3. Názov zákazky podľa verejného obstarávateľa:**

**„Stavebné práce – rekonštrukcia vrstiev vozovky“**

**4. Druh zákazky:** stavebné práce

**5. Hlavné miesto poskytnutia služieb**:

Obec Ubľa, v súlade s projektovou dokumentáciou.

**6. Výsledok verejného obstarávania (typ zmluvy, lehota na realizáciu zákazky, platobné podmienky):**

Zmluva o dielo, 6 mesiace odo dňa prevzatia staveniska, v zmysle zmluvy o dielo.

**7. Opis predmetu zákazky:**

Predmetom obstarávania je rekonštrukcia miestnej komunikácie v obci Ubľa časť „**Vetva A“**a  „**Vetva B“** Predmetomstavby je rekonštrukcia prístupovej komunikácie, ktorá slúži ako prístup k rodinným domom v obci Ubľa. Rekonštrukcia miestnej komunikácie bude pozostávať z frézovania jestvujúcej vozovky od km 0,390 do km 0,428 vetvy „A“ a od km 0,116 do km 0,1295 vetvy „B“ z vybúrania jestvujúcej vozovky s krajnicami a následným vybudovaním novej konštrukcie vozovky hrúbky 520 mm s novými nespevnenými krajnicami.

Podrobný opis predmetu obstarávania je vo výkaze výmer, ktorý tvorí prílohu výzvy na predkladanie ponúk.

Ak sa kdekoľvek v súťažných podkladoch, vo výkaze výmer, projektovej dokumentácii, alebo inej sprievodnej dokumentácii objaví akýkoľvek odkaz na konkrétnu značku, typ, výrobcu, výrobný postup, patent, krajinu, oblasť alebo miesto pôvodu alebo výroby je možné nahradiť ekvivalentnou náhradou, ktorá však musí dosahovať minimálne technické požiadavky a kvalitatívne parametre ako pôvodne navrhované. Ak uchádzač využije možnosť predložiť ekvivalentnú náhradu vyznačí to farebne vo svojej ponuke v ocenenom položkovitom rozpočte.

Neumožňuje sa predložiť variantné riešenie, jedine ekvivalentné riešenie v zmysle vyššie uvedeného.

**8. Spoločný slovník obstarávania:**

45000000-7 - Stavebné práce

**9. Predpokladaná hodnota zákazky v EUR bez DPH:**

200 458,51 Eur

**10. Hlavné podmienky financovania a platobné dojednania:**

Financované z Operačného programu Ľudské zdroje, štátneho rozpočtu a rozpočtu **obce Ubľa**

**11. Podmienky účasti:**

1. § 32 ods. 1 písm. e) ZVO: musí byť oprávnený dodávať tovar, poskytovať službu, uskutočňovať stavebné práce, ktoré zodpovedajú predmetu zákazky.
2. § 32 ods. 1 písm. f) ZVO: uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu.

Splnenie podmienok podľa § 32 ods. 1 písm. e) a písm. f) ZVO Verejný obstarávateľ overí na základe informácií z verejne dostupných zdrojov.

**12. Kritérium/kritériá na vyhodnotenie ponúk a pravidlá ich uplatnenia:**

Kritériom pre vyhodnotenie je: celková cena s DPH za dodanie celého predmetu obstarávania, bližšie popísaného v zmysle bodu 7. Opis predmetu zákazky (predmet obstarávania).

**13. Lehota na predkladanie ponúk uplynie dňa: 24.05.2022 do: 9,00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

Ponuka sa predkladá prostredníctvom IS JOSEPHINE na nasledovnej adrese zákazky:

<https://josephine.proebiz.com/sk/tender/22896/summary>

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

V prípade potreby je možné kontaktovať linku podpory Houston PROEBIZ.

**Kontaktné údaje:**

tel.: +421 220 255 999, e-mail: houston@proebiz.com

V predloženej ponuke prostredníctvom systému JOSEPHINE musia byť požadované doklady a dokumenty tvoriace obsah ponuky naskenované (odporúčaný formát je „PDF“) a to ako jeden ucelený dokument prípadne ako samostatné dokumenty.

Uchádzač zároveň nahrá do systému aj **vyplnený formulár Výkaz výmer vo formáte xls.**

**15. Požadovaný obsah ponuky:**

**Pokyny na zostavenie ponuky:**

* **Požadujeme, aby ponuka obsahovala nasledovné doklady a údaje**:
	+ **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, e-mail, kontaktná osoba).
	+ **Vyplnený výkaz výmer** podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

Uchádzač zároveň nahrá do systému aj vyplnený formulár Výkaz výmer **vo formáte xls.**

* + **Vyplnený návrh zmluvy o dielo** podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. S úspešným uchádzačom bude uzatvorená **Zmluva o dielo.**

**17. Jazyk, v ktorom možno predložiť ponuky:**

Slovenský jazyk (alebo český jazyk).

Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku alebo v českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku.

**18. Zákazka sa týka projektu / programu financovaného z fondov EÚ:**

Operačný program Ľudské zdroje

**19. Doplňujúce informácie:**

1. Verejný obstarávateľ upozorňuje záujemcov, že neposkytuje súťažné podklady v listinnej podobe na základe písomnej alebo e-mailovej žiadosti záujemcu. Všetky informácie podklady potrebné na vypracovanie cenovej ponuky sú prístupné prostredníctvom: <https://josephine.proebiz.com>.
2. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese https://josephine.proebiz.com/. Ponuka musí byť predložená v čitateľnej a reprodukovateľnej podobe.
3. V prípade, že uchádzač predloží listinnú ponuku, verejný obstarávateľ na ňu nebude prihliadať.
4. Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
5. Všetkým uchádzačom, ktorí predložili ponuku v lehote predkladania ponúk bude zaslané oznámenie o výsledku vyhodnotenia ponúk.
6. Uchádzač predloží cenovú ponuku na celý predmet zákazky, variantné riešenie sa nepripúšťa.
7. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).

**20.** **Obhliadka miesta predmetu zákazky**

Obhliadka miesta sa nevyžaduje, ale je možná na základe požiadavky záujemcov. Verejný obstarávateľ zabezpečí, aby každý záujemca absolvoval obhliadku jednotlivo. Náklady spojené s obhliadkou znášajú záujemcovia bez finančného nároku voči verejnému obstarávateľovi.

**Dátum zaslania výzvy na predkladanie ponúk do Vestníka VO:** 09.05.2022

**Výzva na predkladanie ponúk zverejnená vo Vestníku VO č. 111/2022 dňa 10.05.2022 pod č. 25954 - WNP**

**Prílohy:**

1. Výkaz výmer
2. Zmluva o dielo
3. Projektová dokumentácia

 .............................................................

 Ing. Leopold Miženko, MBA

 osoba zodpovedná za verejné obstarávanie